— 622 — 



393. CHONDRILLA L. Calathi pauciflori in fasciculis vcl corymbis ut 

 plurimum axillaribus : involucrum cylindraceum squamis linearibus 2-seriato- 

 imbricatis, squamulis brevissimis calyculatum: semiflosculi radiantes involucro 

 longiores, lingulis angustis apice denticulatis : achenia teretia tenuitcr sulcata 

 longe rostrata, inferne laevia, superne squamulis muriculata : squamulae su- 

 premae, pappum longe stipitatum, calyculantes : pappi setae albissimae multi- 

 seriatae sub vitro scabridae. 



394. LACTUCA L. Calathi pauci-multi-flori in racemis corymbis vel pa- 

 niculis: involucrum cylindricum squamis pluriseriatis, externis brevissimis im- 

 bricatis calyculantibus, internis Hnearibus: semiflosculi radiantes involucro lon- 

 ifiorcs, linguhs apice denticulatis: achenia lanceolata compressa tenuiter sulcata 

 l)reviter rostrata : pappus stipitatus nmltisetus setis scabridis : receptaculum 

 alveolatum. 



395. SONCHUS L. Calathi multiflori ut plurimum corymbosi : involu- 

 crum campanulatum in fructu quandoque ventricosum , squamis inaequalibus 

 multiseriatis, externis brevioribus: corollularum lingulae apice dentatae aut la- 

 cinulatae : achenia oblonga compressa nervulosa aut costulata , nervulis vel 

 costulis saepe transverse rugulosis: pappi sessiHs nivei setae mollissimae mul- 

 tiseriatae, raro tenuiter scabridae: receptaculum alveolatum. 



396. PICRIDIUM Dcsf. Calathi multiflori solitarii terminales: involucrum 

 ovatum squamis inaequalibus multiseriatls margine albidis, externis multo bre- 

 vioribus: corollularum lingulae apice dentatae: achenia quadrangula transverse 

 tuberculata aut rugosa : pappi sessilis nivei setae multiseriatae saepe laeves : 

 receptaculum alveolatum. 



397. HIERACIUM L. Calathi multiflori solitarii terminales vel corymbosi: 

 involucrum ovatum vel cylindraceum, squamis ut plurimum linearibus 2-plu- 

 riseriatim-imbricatis, externis brevioribus: corollularum lingulae apicc denticu- 

 latae: achenia pentagona oblonga et saepe clavata striata tenuiter scabrida : 

 pappi sessilis setae numerosae saepius sordide albae sub vitro scabriusculac : 

 receptaculum alveolatum. 



398. BARKH AUSI A Moenc/i. Calathi multiflori saepius corymbosi: involu- 

 crum campanulatum, squamis linearibus, squamulisque imbricatis calyculatum: 

 corollularum lingulae denticulatae: achenia tereti-cylindrica rostrata sulcata sca- 

 brida: pappi stipitati setae numerosae molles niveae sub vitro scabridae : sti- 

 pes in achenii radiis ut plurimum abbreviatus: receptaculum alveolatum, oris 

 alveolorum brevissimc squamulosis vel piliferis. 



